หอนี้ชะนีแจ่ม

**หอนี้ชะนีแจ่ม**  เป็นละครโทรทัศน์ไทยปี 2563 นำแสดงโดยวรนิษฐ์ ถาวรวงศ์, ปฐมพงศ์ เรือนใจดี, จุฑาพิชญ์ อินทร์จันทร์, ปราชญา เรืองโรจน์, ลภัสลัล จิรเวชสุนทรกุล, จุมพล อดุลกิตติพร, สโรชา บุรินทร์ และจิรายุ ละอองมณี ผลิตโดยจีเอ็มเอ็มทีวี ร่วมกับ Gmo Films เป็นละครซีรีส์ 4 ตอน ที่ติดตามชีวิตรักของผู้หญิง 4 คนที่อาศัยอยู่ในหอพักหญิงล้วน โดยทั้ง 4 คนเป็นตัวเอกในแต่ละตอนที่มีชื่อว่า วินสุดหล่อขอส่งเธอให้ถึงหัวใจ, สถานีขี้เซาของเราสองคน, รวยมากนะ! รู้ยังคะทุกคน และยามหล่อบอกต่อว่ารัก

ละครซีรีส์เรื่องนี้เป็น 1 ในละครซีรีส์ 12 เรื่องประจำปี 2563 ที่นำเสนอโดยจีเอ็มเอ็มทีวี ในงาน "New & Next" เมื่อวันที่ 15 ตุลาคม 2562 ออกอากาศทุกวันอาทิตย์ทางช่องจีเอ็มเอ็ม 25 และไลน์ทีวี เวลา 20:30 น. และ 22:30 น. (เวลามาตรฐานไทย) ตามลำดับ เรื่อง *วินสุดหล่อขอส่งเธอให้ถึงหัวใจ* ออกอากาศระหว่างวันที่ 1 มีนาคม ถึง 5 เมษายน 2563 ตามด้วย *สถานีขี้เซาของเราสองคน* (19 เมษายน ถึง 10 พฤษภาคม 2563) และ *รวยมากนะ! รู้ยังคะทุกคน* (17 พฤษภาคม ถึง 14 มิถุนายน 2563) เรื่องสุดท้าย *ยามหล่อบอกต่อว่ารัก* ออกอากาศระหว่างวันที่ 21 มิถุนายน 2563 และจบในวันที่ 26 กรกฎาคม 2563

## เรื่องย่อ

### ''วินสุดหล่อขอส่งเธอให้ถึงหัวใจ''
ซันเด (วรนิษฐ์ ถาวรวงศ์) อาศัยอยู่ที่หอพักแจ่มจันทร์ ซึ่งเป็นของคุณนายแจ่ม (ดารณีนุช ปสุตนาวิน) และสกาย (ตรัย นิ่มทวัฒน์) ลูกชายของคุณนายแจ่ม กฎเหล็กข้อหนึ่งของหอพักแห่งนี้คือไม่อนุญาตให้ผู้ชายเข้าไปในหอพัก อย่างไรก็ตาม ซันเดย์ต้องลังเลใจระหว่างแฟนเก่าของเธอ แทนคุณ (ปฐมพงศ์ เรือนใจดี) และรักครั้งใหม่ของเธอ — เธอจะเลือกใคร?

### ''สถานีขี้เซาของเราสองคน''
มีมี่ (จุฑาพิชญ์ อินทร์จันทร์) นักศึกษาชั้นปี 1 เป็นคนขี้กลัวที่เคยอาศัยอยู่กับพ่อแม่ของเธอ เมื่อเธอเริ่มใช้ชีวิตอยู่ที่หอพักแจ่มจันทร์ด้วยความที่ห่างจากพ่อแม่ ความกลัวของเธอก็เพิ่มมากขึ้นและทวีความรุนแรงขึ้นด้วยเรื่องผี ๆ สาง ๆ ที่เกิดขึ้นรอบ ๆ หอพัก เพราะเหตุนี้เธอจึงนอนไม่หลับในเวลากลางคืน ทำให้เธอต้องฟังเสียงของดีเจไทธรรม์ (ปราชญา เรืองโรจน์) ซึ่งจัดรายการ *Midnight Fantasy* ทางสถานีวิทยุมิดเดิลเรดิโอทุกคืนตั้งแต่เวลาตีสามถึงตีห้า มีมี่เป็นผู้ฟังตัวยงเพียงคนเดียวของเขา ซึ่งเธอรู้สึกปลอดภัยทุกครั้งที่ฟังเขา

แต่การฟังรายการในช่วงดึกและเช้ามืดทำให้มีมี่รู้สึกง่วงนอนในตอนเช้า วันหนึ่งเธอถูกจับได้ว่ากำลังนอนหลับในชั้นเรียน และอาจารย์ผู้โกรธจัดจึงสั่งให้เธอและเพื่อนร่วมชั้นขี้เซาอีกคนชื่อธรรม์ (ปราชญา เรืองโรจน์) ทำรายงานร่วมกัน ขณะที่ทั้งสองคนกำลังทำงานรายงาน มีมี่สังเกตเห็นความคล้ายคลึงกันระหว่างดีเจไทธรรม์และธรรม์ ในไม่ช้า เธอต้องเลือกระหว่างดีเจไทธรรม์ผู้เป็นคนอบอุ่นและใจดี กับธรรม์เพื่อนร่วมทำรายงานที่เป็นคนปากร้ายและหยาบคายของเธอ

### ''รวยมากนะ! รู้ยังคะทุกคน''
แดงเล็ก แซ่หยาง (ลภัสลัล จิรเวชสุนทรกุล)  แปลงโฉมจากสาวยากจนเป็นสาวผู้ร่ำรวย สาวชนชั้นสูงในนาม ดารินทร์ อภิมหาเงินทอง หรือที่รู้จักในนาม “ดัชเชส” เธอชอบอวดรวย เพราะในอดีตเธอเคยยากจน โดยบังเอิญเธอได้พบกับ **กระทิง** (จุมพล อดุลกิตติพร) ผู้ที่เธอเปิดเผยเรื่องเศร้าในอดีตให้ฟัง กระทิงยังคงล้อเลียนดัชเชสจนทำให้เรื่องในอดีตของเธอถูกเปิดเผยต่อทุกคน

### ''ยามหล่อบอกต่อว่ารัก''
**วิว วีว่า** (สโรชา บุรินทร์) นางแบบดาวรุ่งชื่อดัง ตัดสินใจมาอาศัยอยู่ที่หอพักแจ่มจันทร์ ซึ่งเธอได้พบกับ **ไฟ** (จิรายุ ละอองมณี) เจ้าหน้าที่รักษาความปลอดภัยในอาคารดังกล่าว ขณะที่เธอประสบความสำเร็จในอาชีพการงาน เธอก็ค่อย ๆ ตกหลุมรักไฟมากขึ้นเรื่อย ๆ เพราะเขาคอยช่วยเหลือและปกป้องเธอ อย่างไรก็ตาม ภาพลักษณ์ต่อสาธารณชนของเธอและความกลัวที่สื่ออาจพบว่าเธอกำลังคบกับเจ้าหน้าที่รักษาความปลอดภัยกำลังยับยั้งความสัมพันธ์ของพวกเขา

## นักแสดงและตัวละคร

### นักแสดงหลัก

#### ''วินสุดหล่อขอส่งเธอให้ถึงหัวใจ''

* วรนิษฐ์ ถาวรวงศ์ รับบทเป็น ซันเด
* ปฐมพงศ์ เรือนใจดี รับบทเป็น แทนคุณ

#### ''สถานีขี้เซาของเราสองคน''
* จุฑาพิชญ์ อินทร์จันทร์ รับบทเป็น มีมี่
* ปราชญา เรืองโรจน์ รับบทเป็น ธรรม์/ดีเจไทธรรม์

#### ''รวยมากนะ! รู้ยังคะทุกคน''
* ลภัสลัล จิรเวชสุนทรกุล รับบทเป็น แดงเล็ก แซ่หยาง/ดารินทร์ "ดัชเชส" อภิมหาเงินทอง
* จุมพล อดุลกิตติพร รับบทเป็น กระทิง

#### ''ยามหล่อบอกต่อว่ารัก''
* สโรชา บุรินทร์ รับบทเป็น วิว วีว่า
* จิรายุ ละอองมณี รับบทเป็น ไฟกัลป์ (ไฟ)

### นักแสดงสมทบ

#### ปรากฏในทุกตอน

* ดารณีนุช ปสุตนาวิน รับบทเป็น คุณนายแจ่ม เจ้าของหอพักแจ่มจันทร์
* ตรัย นิ่มทวัฒน์ รับบทเป็น สกาย ลูกชายคุณนายแจ่ม

#### ''วินสุดหล่อขอส่งเธอให้ถึงหัวใจ''
* ณภัทร พัชรชวลิต รับบทเป็น แทนไทย
* กวิน แคสกี้ รับบทเป็น ไมล์
* ศิวกร เลิศชูโชติ รับบทเป็น ซันนี่
* ภูริกูลกฤษฎ์ ชูศักดิ์สกุลวิบูล รับบทเป็น ไทย
* สุทินา เหล่าอำนวยชัย รับบทเป็น เพื่อนของซันเด

#### ''สถานีขี้เซาของเราสองคน''

* กฤตนัย อาสาฬห์ประกิต รับบทเป็น เจมส์ เพื่อนของธรรม์
* ชนกันต์ อาพรสุทธินันธ์ รับบทเป็น ปีใหม่
* ณวัชร์ พุ่มโพธิงาม รับบท ดาวเสาร์ เพื่อนของธรรม์ และปีใหม่

#### ''รวยมากนะ! รู้ยังคะทุกคน''

* จิรกิตติ์ ถาวรวงศ์ รับบทเป็น ขุนเขา โยธาทัพ
* ลาภิสรา อินทรสูต รับบทเป็น เบญจมาภรณ์ "ฮันนี่" มีเปรมปรีดิ์
* วรรณวิมล เจนอัศวเมธี รับบทเป็น ฟ้าใส
* สุทธิภา คงแนวดี รับบทเป็น กระแต

#### ''ยามหล่อบอกต่อว่ารัก''

* ชวลิต ชิตตะนันท์ รับบทเป็น พันธ์ภู

## เพลงประกอบละคร

## อ้างอิง

หมวดหมู่:ละครโทรทัศน์โดยจีเอ็มเอ็มทีวี
หมวดหมู่:ละครโทรทัศน์ไทยแนวสุขนาฏกรรมจินตนิยม
หมวดหมู่:ละครโทรทัศน์ไทยในปี พ.ศ. 2563
หมวดหมู่:ละครโทรทัศน์ช่องจีเอ็มเอ็ม 25
หมวดหมู่:ละครโทรทัศน์ไทย
หมวดหมู่:ละครโทรทัศน์ภาษาไทย